Bobbysocks

Οι **Bobbysocks!** είναι νορβηγικό ποπ συγκρότημα που αποτελείται από τη Σουηδή Χάνε Κρουγκ (Hanne Krogh) και τη Σουηδονορβηγή Ελίζαμπεθ Αντρεάσεν. Κέρδισαν τον διαγωνισμό τραγουδιού της Eurovision του 1985 με το τραγούδι "La det swinge" ("Let it swing").

## Ιστορία
Το ντουέτο συστάθηκε το 1983. Αμφότερες οι Κρουγκ και Αντρεάσεν ήταν συχνές συμμετέχουσες στη Eurovision. Η Κρουγκ εμφανίστηκε 3 φορές, σε όλες εκπροσωπώντας τη Νορβηγία - το 1971 ως σολίστ, το 1985 με τους Bobbysocks! και το 1991 ως μέλος του συγκροτήματος Just 4 Fun. Η Αντρεάσεν τραγούδησε για τη Σουηδία με το συγκρότημα Chips το 1982 και μετά τη νίκη με το γκρουπ Bobbysocks, συνεργάστηκε ως ομάδα με τον Γιαν Βέρνερ Ντάνιελσεν το 1994 και τραγούδησε σόλο το 1996. Σύμφωνα με το βιβλίο του Τζον Κένεντι Ο'Κόνορ *The Eurovision Song Contest - The Official History* η Αντρεάσεν είναι μία από τους 5 καλλιτέχνες που τραγούδησαν στον διαγωνισμό σε 4 διαφορετικές περιστάσεις και επίσης η μία από τους 4 που τερμάτισαν πρώτοι και δεύτεροι στην Eurovision (το 1985 & 1996 αντίστοιχα).

Το πρώτο σινγκλ του ντουέτου ήταν το "I Don't Wanna Break My Heart" (1984), το οποίο κυκλοφόρησε σε ροζ βινύλιο. Το πρώτο τους LP είχε τον τίτλο *Bobbysocks!* και ήταν ένα αμάλγαμα από διασκευές και από νέα τραγούδια. Το επόμενο σινγκλ που ετοιμάζονταν να κυκλοφορήσουν ήταν το "Radio", όμως τα σχέδια άλλαξαν μετά τη νίκη του συγκροτήματος στον διαγωνισμό τραγουδιού της Eurovision. Το νικητήριο τραγούδι "Let It Swing"ήταν στην κορυφή των τσαρτς με τα singles στη Νορβηγία, όπως και στο Βέλγιο. Επίσης, ήταν στο Top 10 στη Σουηδία και στην Ιρλανδία και στο Top 20 στην Ολλανδία και στην Αυστρία. Στις 25 Μαΐου 1985 εισήλθε στον κατάλογο με τις επιτυχίες στο Ηνωμένο Βασίλειο UK singles charts και έφτασε στο Nº 44. Παρέμεινε στα τσαρτς επί 4 εβδομάδες. 

Το 1985, λόγω της νίκης τους στη Eurovision, οι Bobbysocks! τιμήθηκαν με το βραβείο Peer Gynt του νορβηγικού κοινοβουλίου (Stortinget).

Το άλμπουμ τους *Bobbysocks* επανακυκλοφόρησε ως LP με το "Let It Swing" και έγινε χρυσό. Η επόμενη δισκογραφική δουλειά τους, με τίτλο *Waiting for the Morning*, κυκλοφόρησε τον Απρίλιο του 1986 και το ομότιτλο σινγκλ έκανε μεγάλη επιτυχία στη Νορβηγία, φτάνοντας στην κορυφή των τσαρτς.

Το συγκρότημα διαλύθηκε το 1988, έπειτα από επιτυχία που είχε τετραετή διάρκεια. 

## Δισκογραφία
### Άλμπουμ
*1984: *Bobbysocks!* (επανακυκλοφόρησε το 1985 με το "Let It Swing")
*1986: *Waiting for the Morning* (νέα κυκλοφορία με αλλαγές το 1994)
*1987: *Walkin' on Air*

### Συλλεκτικά άλμπουμ
*2010: *Let it Swing - The Best of Bobbysocks!*

### Singles
*1984: "I Don't Wanna Break My Heart"
*1984: "Radio" (επανακυκλοφόρησε το 1985)
*1985: "Let It Swing" / "La Det Swinge"
*1985: "Midnight Rocks"
*1986: "Waiting for the Morning"
*1986: "Johnny And The Dancing Girls"
*1987: "Swing It, Magistern"
*1987: "If I Fall"
*1987: "Don't Leave Me Here Without You"
*2010: "Thank You" (με τη συμμετοχή του Αλεξάντερ Ρίμπακ)

## Δείτε επίσης
*ABBA
*Διαγωνισμός Τραγουδιού Eurovision 1985
*Melodifestivalen

## Παραπομπές


Κατηγορία:Νορβηγικά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία
Κατηγορία:Διαγωνισμός Τραγουδιού Eurovision 1985
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision